ปกติมีอะไรกันกับแฟนจะไม่เกิดความผิดปกติอะไรแต่พอเริ่มกินยาคุมตั้งแต่แผงแรกจนตอนนี้แผงที่3ทุกครั้งหลังมีเพศสัมพันธ์จะคันปากช่องคลอดตลอดเลยค่ะ เลยอยากรู้ว่าเป็นเพราะยาคุมหรือเพราะอะไรอ่ะค่ะซื้อยามาทารักษาเองได้มั้ยค่ะ
สวัสดีค่ะ อาการคันช่องคลอดอาจมีสาเหตุมาจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอกโดยยาคุมมีผลทำให้เกิดภาวะต่างๆดังกล่าวมาได้น้อยมาก จึงน่าจะเกี่ยวน้อยที่จะสาเหตุทำให้คันช่องคลอดค่ะเบื้องต้นแนะนำไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น ยังไม่ควรซื้อยามาทาเอง เพราะยังไม่ทราบการวินิจฉัยที่แน่นอนสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์